[bookmark: _Hlk191291529]Atklāta konkursa LRAS 2026/14
nolikuma 8.pielikums
GARANTIJA

2026. g. ___. _____________________ Nr.___________
(garantijas sastādīšanas vieta)

(pretendenta pārstāvja vai tā pilnvarotās personas amats, vārds, uzvārds)

apstiprinu, ka manis vadītais (-ā) (pārstāvētais (-ā))

________________________________________________ ,
(piegādātāja nosaukums)

piedaloties atklātā konkursā “Ķimikāliju piegāde sadzīves atkritumu apglabāšanas poligona infiltrāta reversās osmozes attīrīšanas iekārtas darbības tehnoloģisko procesu nodrošināšanai”
identifikācijas Nr. LRAS 2026/14
, 
uzņemamies piegādāt atklāta konkursa nolikuma tehniskajā specifikācijā norādīto preci

Apstiprinām, ka, iesniedzot piedāvājumu esam izvērtējuši esošo situāciju, uzņemamies pilnu atbildību un bez nosacījumiem garantējam, ka:
1. Mums ir iespēja piegādāt visas tehniskajā specifikācijā norādītās preces, kuras pērk SIA „Liepājas RAS“  (turpmāk tekstā arī Pasūtītājs), bez izņēmuma;
2. Mums ir iespēja turēt noliktavā visas preces, kuras pērk Pasūtītājs (ķimikālijas), savās telpās un piegādāt nepieciešamo to daudzumu Pasūtītājam uz atkritumu poligonu “Ķīvītes”, kas atrodas Dienvidkurzemes novadā, Grobiņas pagastā (pēc Pasūtītāja pieprasījuma, paredzamais provizoriskais pievedumu skaits – ap 12 reizēm) ne vēlāk kā 4 (četru) darba dienu laikā no pasūtījuma pieteikšanas;
3. Piedāvātais un piegādātais ķīmiskais reversās osmozes membrānu mazgāšanas līdzeklis ir pārbaudīts un speciāli pielāgots, lai efektīvi reģenerētu atkritumu poligona infiltrāta attīrīšanai pielāgotās reversās osmozes membrānas (speciāli modificēts poliamīds), taču mūsu piedāvātie un piegādātie membrānu mazgāšanas līdzekļi nav pārāk agresīvi un nesabojās speciāli modificētās reversās osmozes membrānas. Membrānu skalošanas cikli nebūs īsāki par 100–120 iekārtas darba stundām un nesabojās membrānu virsmas;
4. Attīrot infiltrātu, piedāvātais un piegādātais reakcijas inhibitors efektīvi aizsargā reversās osmozes membrānas atbilstoši tehniskajā specifikācijā norādītajiem parametriem.
5. Piedāvātā un piegādātā koncentrētā organiskā vai neorganiskā skābe ir tīra, bez piemaisījumiem un nesabojās speciāli modificētās un infiltrātam pielāgotās reversās osmozes membrānas un dozatora sūkņa detaļas, kā arī citus infiltrāta attīrīšanas agregātus, un ir piemērota reversās osmozes infiltrāta attīrīšanas procesam;
6. Piedāvātās un piegādātās ķimikālijas ir kvalitatīvas, pārbaudītas un speciāli pielāgotas reversās osmozes infiltrāta attīrīšanas tehnoloģijai, nekaitēs un nesabojās infiltrāta attīrīšanas iekārtas membrānas, kas ir speciāli modificētas un pielāgotas infiltrāta attīrīšanai, kā arī citādi nesabojās citus iekārtas agregātus vai ierīces, nodrošinās infiltrāta attīrīšanas kvalitāti un nodrošinās piemērotu infiltrāta attīrīšanas iekārtas darbu.
8. Aizdomu gadījumā, ka mūsu piegādātie ķīmiskie reversās osmozes membrānu mazgāšanas līdzekļi neefektīvi reģenerē membrānas, mēs 48 stundu laikā pēc paziņojuma par to telefoniski vai pa e-pastu uz sava rēķina ieradīsimies un bez maksas noregulēsim infiltrāta attīrīšanas iekārtas membrānu skalošanas procesus tā, lai tie būtu efektīvi, bet, ja nespēsim to izdarīt, uz sava rēķina nomainīsim visas ķimikālijas pret jaunām un efektīvām. Ja mēs nespēsim piegādāt efektīvas ķimikālijas, mēs atlīdzināsim visus tiešos zaudējumus, ko būsim nodarījuši Pasūtītājam;
9. Aizdomu gadījumā, ka mūsu piegādātie ķīmiskie reversās osmozes membrānu mazgāšanas līdzekļi vai citas piegādātās ķimikālijas (koncentrēta organiska vai neorganiska skābe vai sārms) sabojā vai varēja sabojāt infiltrāta attīrīšanas membrānas vai atsevišķus membrānu moduļus (piemēram, ja mūsu piegādātais reakcijas inhibitors neefektīvi aizsargā membrānas no iespējamām nešķīstošām sulfātu nogulsnēm, kas neatgriezeniski aizlipina membrānas, vai mūsu piegādātie ķīmiskie mazgāšanas līdzekļi vai citas ķimikālijas (koncentrēta organiska vai neorganiska skābe vai sārms) izrādījās pārāk agresīvi vai nekvalitatīvi, un tādēļ to membrānas tika neatgriezeniski bojātas un tādēļ nedarbojās efektīvi un piemērotā veidā neattīrīja infiltrātu), mēs uz sava rēķina pilnībā finansēsim bojāto membrānu nomaiņu pret jaunām. Garantija nozīmē pilnu remontu vai iekārtas vai tās daļu nomaiņu bez jebkādas pasliktināšanas vai ekspluatācijas parametru neatbilstības gadījumā bez jebkādas papildu samaksas, atlīdzinot Pasūtītājam visus tiešos zaudējumus, kas tai nodarīti.

Piekrītam, ka par neefektīvu piegādāto ķīmisko reversās osmozes membrānu mazgāšanas līdzekļu iedarbību un neefektīvu membrānu reģenerāciju, kā arī nekvalitatīvām ķimikālijām tiks uzskatīti reversās osmozes membrānu mazgāšanas līdzekļi vai citas ķimikālijas (piegādātā koncentrētā organiskā vai neorganiskā skābe vai sārms), ja ir šādas pazīmes:
	1. sliktāka membrānu izskalošana, kuras rezultāts ir tīra ūdens caurlaišanas samazināšanās caur membrānu;
	2. saīsinājies membrānu skalošanas cikls, kas būs īsāks par 100–120 iekārtas darba stundām;
	3. sliktāka vai nevienmērīga tehnoloģiskā procesa pH regulēšana, kuras laikā jāizmanto vairāk koncentrētas organiskās vai neorganiskās skābes vai koncentrēta nātrija hidroksīda.
	
Piekrītam, ka tiks uzskatīts, ka membrānu moduļi ir bojāti vai citi agregāti izgāja no ierindas, ja ir šādas pazīmes:
1. atsevišķu agregātu elementi (detaļas, starpmezgli) piegādāto ķimikāliju agresīvās iedarbības rezultātā apkausēti, salūzuši, notika to ķīmiskā korozija vai deformācija, kā rezultātā iekārta izgāja no ierindas;
	  2. uz membrānu plāksnēm atrodas nešķīstošas nogulsnes, kā rezultātā samazinājusies tīra ūdens caurlaišana caur membrānu;
3. membrānu plāksnes materiāls piegādāto ķimikāliju agresīvās iedarbības dēļ tika apkausēts, kā rezultātā membrānas nedarbojas efektīvi un infiltrāta attīrīšanas kvalitāte pasliktinās.

